
OPĆINSKOM SUDU U ........................
Pravna stvar:

Tužitelj: ........................, ......................... OIB .......................
Tuženik: ........................, ........................, OIB .....................  
TUŽBA

radi ispražnjenja i predaje poslovnog prostora u posjed

Vrijednost predmeta spora .......EUR
1. Tužitelj je isključivi vlasnik poslovnog prostora koji se nalazi u ............................, u ulici ............................, a sastoji se od: prizemnog dijela površine ...... m², galerije površine ...... m², tavanskog prostora površine ...... m², ukupne površine ...... m², izgrađenog na k.č.br. ........, upisanog u zk.ul. ........, k.o. ...................

Dokaz: zemljišnoknjižni izvadak.

2. Dana ............ tužitelj i tuženik zaključili su pisani Ugovor o zakupu poslovnog prostora kojim je tužitelj predao, a tuženik preuzeo u posjed poslovni prostor opisan u točki 1. ove tužbe. Ugovor je sklopljen na određeno vrijeme od jedne godine. Ugovoreno je da će tuženik plaćati zakupninu u iznosu od ........ EUR mjesečno, unaprijed, najkasnije do ...... dana u mjesecu za tekući mjesec. Tuženik je također bio obvezan uredno podmirivati režijske troškove i koristiti poslovni prostor pažnjom dobrog gospodarstvenika.

Dokaz: Ugovor o zakupu poslovnog prostora od ........... 

3. Tuženik je uredno izvršavao svoje obveze do mjeseca ............, kada je posljednji put platio zakupninu. Nakon toga prestao je plaćati ugovorenu zakupninu te je dospio u zakašnjenje s plaćanjem više uzastopnih mjesečnih zakupnina. Na dan podnošenja ove tužbe dospjela su i neplaćena najmanje tri mjesečna iznosa zakupnine.  Radi zaštite svojih prava tužitelj je dana ............ tuženiku uputio pisanu opomenu kojom ga je pozvao da u ostavljenom primjerenom roku podmiri dospjela dugovanja. Unatoč uredno dostavljenoj opomeni tuženik nije podmirio dug niti je stupio u kontakt s tužiteljem radi mirnog rješenja spora.

Dokaz: pisana opomena od ........., dokaz o dostavi. 

4. Budući da tuženik nije ispunio svoju ugovornu obvezu niti nakon opomene, tužitelj je dana ............, sukladno odredbama Ugovora o zakupu te Zakona o zakupu i kupoprodaji poslovnoga prostora, otkazao ugovor o zakupu. Otkaz je tuženiku dostavljen preporučenom poštanskom pošiljkom s povratnicom. Istodobno je pozvan da u otkaznom roku isprazni poslovni prostor i preda ga tužitelju slobodnog od osoba i stvari.
Otkazni rok istekao je dana ............. Unatoč tome, tuženik nije prestao koristiti poslovni prostor i predao poslovni prostor. Slijedom toga tuženik od isteka ugovora koristi poslovni prostor bez ikakve pravne osnove. Takvim postupanjem povrjeđuje vlasničko pravo tužitelja te ga onemogućava u slobodnom raspolaganju vlastitom nekretninom.

Dokaz: Otkaz ugovora, dokaz o dostavi. 

5.  Tužbeni zahtjev osnovan je kako činjenično, tako i pravno. Među strankama nije sporno da je između njih bio sklopljen valjani ugovor o zakupu poslovnog prostora kojim je tuženiku bilo priznato pravo korištenja predmetnog poslovnog prostora uz obvezu urednog i pravodobnog plaćanja ugovorene zakupnine te izvršavanja ostalih ugovornih obveza.

Iz zemljišnoknjižnog izvatka proizlazi da je tužitelj upisani vlasnik predmetne nekretnine, pa je stoga aktivno legitimiran zahtijevati zaštitu svoga prava vlasništva te zahtijevati predaju nekretnine od osobe koja je drži bez valjane pravne osnove.
Tuženik je tijekom trajanja ugovora prestao ispunjavati svoju osnovnu ugovornu obvezu – plaćanje ugovorene zakupnine. Unatoč uredno dostavljenoj pisanoj opomeni, svoje dospjele obveze nije podmirio niti je otklonio povredu ugovora, zbog čega je tužitelj, sukladno odredbama ugovora i prisilnim odredbama Zakona o zakupu i kupoprodaji poslovnoga prostora, Nar. nov. br. .................  zakonito otkazao ugovor o zakupu.
Otkazom ugovora prestao je pravni temelj na kojem je tuženik držao i koristio predmetni poslovni prostor. Protekom otkaznog roka tuženik je izgubio svako pravo posjeda i korištenja nekretnine, slijedom čega je bio dužan poslovni prostor bez odgode isprazniti i predati tužitelju u neposredan posjed.
Međutim, tuženik to nije učinio, već je nastavio koristiti poslovni prostor bez ikakve pravne osnove, čime je njegovo dotadašnje zakonito držanje preraslo u bespravno držanje stvari.

Prema odredbama čl. 161. Zakona o vlasništvu i drugim stvarnim pravima, Nar. nov. br. ....... vlasnik ima pravo zahtijevati od osobe koja njegovu stvar drži bez valjane pravne osnove da mu je preda u neposredan posjed. Vlasnička tužba (rei vindicatio) predstavlja temeljno sredstvo sudske zaštite prava vlasništva, a njezina je svrha uspostava zakonitog posjedovnog stanja i omogućavanje vlasniku nesmetanog izvršavanja njegovih vlasničkih ovlasti.

Za uspjeh vlasničke tužbe dovoljno je da tužitelj dokaže:

· svoje pravo vlasništva, 

· identitet nekretnine koja je predmet spora, 

· činjenicu da se nekretnina nalazi u faktičnoj vlasti tuženika.
Sve navedene pretpostavke u ovom su predmetu ispunjene.
Nadalje, odredbama Zakona o obveznim odnosima, propisano je načelo obveznosti ispunjenja ugovornih obveza (pacta sunt servanda), prema kojem su ugovorne strane dužne izvršavati preuzete obveze savjesno i pošteno. U slučaju bitne povrede ugovora druga ugovorna strana ovlaštena je raskinuti odnosno otkazati ugovor te zahtijevati uspostavu stanja koje odgovara njezinim pravima. Neplaćanje zakupnine kroz dulje razdoblje predstavlja bitnu povredu ugovornih obveza zakupnika te opravdava prestanak ugovora i zahtjev za predaju poslovnog prostora. Načelo savjesnosti i poštenja, zabrane zlouporabe prava te dužnost ispunjavanja preuzetih obveza nalažu da osoba koja nakon prestanka ugovora ostane u poslovnom prostoru bez pravne osnove ne može ostvarivati pravnu zaštitu za takvo držanje niti zadržavati tuđu nekretninu protivno volji njezina vlasnika.
Tuženik nakon prestanka ugovora nema niti jedan valjani pravni temelj za daljnje držanje poslovnog prostora. Njegovo daljnje korištenje predstavlja protupravno zadiranje u pravo vlasništva tužitelja, zbog čega je tužitelj ovlašten zahtijevati sudsku zaštitu te predaju poslovnog prostora slobodnog od osoba i stvari. U konkretnom slučaju tuženik je, usprkos uredno dostavljenom otkazu ugovora i proteku otkaznog roka, nastavio koristiti poslovni prostor bez ikakvog pravnog temelja te time protupravno ograničava tužitelja u izvršavanju njegovih vlasničkih ovlasti. Tuženik odbija dragovoljno predati poslovni prostor, te je jedina učinkovita pravna zaštita prava vlasništva tužitelja jest sudska odluka kojom će se naložiti ispražnjenje i predaja poslovnog prostora u neposredan posjed tužitelju. 

6. Slijedom navedenoga predlaže se da Sud nakon provedenog postupka donese
PRESUDU
I. Nalaže se tuženiku da isprazni i preda tužitelju u neposredan posjed poslovni prostor koji se nalazi u ............................, u ulici ............................, a sastoji se od:

· prizemlja površine ...... m², 

· galerije površine ...... m², 

· tavanskog prostora površine ...... m², 

ukupne površine ...... m², izgrađen na k.č.br. ........, zk.ul. ........, k.o. ..................,

slobodan od svih osoba, stvari i prava trećih osoba, zajedno sa svim ključevima i pripadajućom dokumentacijom, u roku od 15 dana od pravomoćnosti presude, pod prijetnjom ovrhe.

II. Nalaže se tuženiku da tužitelju naknadi troškove ovog parničnog postupka zajedno sa zakonskim zateznim kamatama koje teku od dana donošenja prvostupanjske presude pa do isplate, sve u roku od 15 dana.

TUŽITELJ:
............................

